
PAR LEGO® STAR WARS™ 


DIZAINA KOMANDU 


LEGO® Star Wars aizsākās 1999. gadā, 
sapulcējot 
galaktikas 
labākos 
dizaina 
meistarus. Šobrīd mūsu komandas sastāvā 
ir desmit modeļu dizaineri un trīs grafiskie 
dizaineri, kas kopā darbojas Billundā, Dānijā. 
Esam šeit, pateicoties daudzu gadu laikā 
uzkrātajai pieredzei LEGO modeļu dizaineru 
amatā, turklāt mēs visi esam lieli Zvaigžņu 
karu entuziasti. 


Šo gadu gaitā daudzi no mums ir piedalījušies 
dažādos lieliskos LEGO Star Wars projektos, 
tāpēc mums vienmēr ir aizraujoši strādāt 
kopā. Turpretim jaunākie dizaineri ir būtisks 
komandas papildinājums, jo spēj ienest 
svaigas vēsmas Zvaigžņu karu pasaulē, kas 
nekad nebeidz mainīties. 


Vēlamies, lai ikviens mūsu radītais LEGO 
Star Wars modelis ir pārsteidzošs. Mums ir 
jādomā par to, kā ar būvēšanas palīdzību 
attīstīt iztēli un bagātināt rotaļu pieredzi, 
veicinot radošo domāšanu. Lai uzbūvētu 
lielākos modeļus, ir nepieciešama īpaša vērība 
un precizitāte, kas procesu padara ne vien 
aizraujošu, bet arī izaicinošu. 


Strādājot pie šī modeļa izveides, mēs rūpīgi 
pārdomājām katra klucīša funkcionalitāti. Tas 
lieliski izskatās, ir ārkārtīgi precīzi izstrādāts 


un spēj sniegt daudzveidīgas rotaļu iespējas. 
Ideāli piemērots, lai atveidotu iespaidīgākās 
filmas ainas vai novietotu izmeklētā vietā 
un izrādītu draugiem. Ceram, ka būvēšanas 
process jums būs tikpat aizraujošs kā mūsu 
darbs pie tā izstrādes. 


Lai priekpilna būvēšana! 



Jenss Kronvolds Frederiksens 
(Jens Kronvold Frederiksen) 
Dizaina direktors, LEGO® Star Wars™ 


PAR MODELI TANTIVE IV™ 


Tantive IV™ ir CR90 korvete, kuru izstrādāja 
Corellian Engineering Corporation, lai drošā 
veidā transportētu diplomātisko konvoju cauri 
galaktikai. Standarta CR90 spēja sasniegt 
ātrumu līdz pat 950 km/h un bija aprīkots ar 
sešām turbolāzera revolvergalvām. Būdams 
vēstnieku gaisakuģis, CR90 pierādīja sevi, palīdzot 
Dumpiniekiem izsprukt no Impērijas ķetnām. 
Pazīstamākais no šī tipa gaisakuģiem bija kaujai 
gatavais Alderaan™ kreiseris Tantive IV. 


Tantive IV bija personīgais transportlīdzeklis 
vienam no Dumpinieku kustības dibinātājiem 
— Alderaan planētas senatoram Bail Organa. 
Tantive 
IV 
tika 
savienots 
ar 
Dumpinieku 
flagmaņkuģi Profundity, lai dotos uzbrukumā pēc 
tam, kad Dumpinieku grupai Rogue One veiksmīgi 
izdevās nolaupīt Death Star™ būvniecības plānus. 
Graujošā cīņa pamatīgi sabojāja Tantive IV 
gaismas ātruma režīmu, dzinējus un ieročus. Taču, 
neskatoties uz postījumiem, tam izdevās izbēgt, 
sev līdzi aizvedot arī nolaupītos Death Star 
būvniecības plānus. 


Darth Vader™, traukdamies cauri galaktikai 
ar Impērijas zvaigžņu iznīcinātāju Devastator, 
turpināja vajāt jaudīgo un ātro Tantive IV, kurš 
pirms sakāves gandrīz jau bija sasniedzis savu 
galamērķi. Taču atgūt Death Star plānus Impērijai 
tā arī neizdevās, jo tie nonāca droīdu C-3PO™ un 
R2-D2™ rokās un bija ceļā uz Tatooine™ planētu. 


FAKTI/SPECIFIKĀCIJA 


TANTIVE IV™ 
Ražotājs . . . . . . . . . . . . . . . . . . . . . . . . . . . . Corellian Engineering Corporation 
Modelis . . . . . . . . . . . . . . . . . . . . . . . . . . . . . . . . . . . . . . . . . . . . . . . .CR90 korvete 
Klase . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . Korvete 


TEHNISKĀ SPECIFIKĀCIJA 
Garums . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .126,68 metri 
Maksimālais paātrinājums . . . . . . . . . . . . . . . . . . . . . . . . . . . . . . . . . . . . . .2 100 G 
Maksimālais ātrums (atmosfērā) . . . . . . . . . . . . . . . . . . . . . . . . . . . . . .950 km/h 
Dzinēja bloki . . . . . . . . . . . . . . . . . . . . . . . . Girodyne Ter58 jonu turbodzinēji (11) 
Gaismas ātruma režīma kategorija . . . . . . . . . . . . . . . . . . . . . . . . . . . . .Klase 2.0 
Taim & Bak H9 turbolāzeri (6) 
Bruņojums . . . . . . . . . . . . . . . . . . . . . . . . . . . . . . . . . . . . . . 2 divkāršie turbolāzeri 
4 vienkāršie turbolāzeri 


IEPAZĪSTIETIES AR 
MODEĻU DIZAINERU 


J: Tantive IV™ ir pats pirmais gaisakuģis, ko 
ieraugām Zvaigžņu karu Visumā. Kādas bija 
sajūtas, uzņemoties šī modeļa dizaina izstrādi? 
Vai šis bija saspringts uzdevums? 
A: Es biju sajūsmā! Tas ir ne vien pirmais filmā 
atainotais gaisakuģis, bet arī viens no maniem 
personīgajiem favorītiem no Zvaigžņu karu 
Visuma, tam ir vienreizēja forma un 11 masīvi 
aizmugurējie dzinēji. Veidojot LEGO® Star Wars 
sērijas produktus, mēs strādājam ar ļoti plašu 
modeļu klāstu dažādās cenu kategorijās, tāpēc, 
uzzinot, ka man ir uzticēta šī dizaina izveide, 
īpašu spiedienu neizjutu. Bet, protams, jutos īpaši 
pacilāts par iespēju veidot sava mīļākā modeļa 
dizainu un atveidot visas šim leģendārajam kuģim 
tik ļoti raksturīgās iezīmes un elementus. 


J: Dažādās Zvaigžņu karu daļās — Jaunā cerība, 
Džedu atgriešanās un Situ atriebība — bija 
manāmi atšķirīgi Tantive IV modeļi. Vai no LEGO 
klucīšiem veidotā spēkrata versija ir veidota 
pēc kāda konkrēta modeļa prototipa? 
A: Modeļa ārējā konstrukcija, tostarp izmēri un 
proporcijas, kā arī lielgabali un citas mehāniskās 
detaļas ir veidotas, pamatojoties uz versiju, kas 
redzama filmā Zvaigžņu kari: Jaunā cerība un 
kas ir pati pirmā, kuru ieraudzījām uz ekrāniem. 
Diemžēl šīs filmas laikā nav iespējams gūt 
plašāku ieskatu kuģa iekšpusē, tāpēc interjera 
dizaina un atsevišķu detaļu izstrādē balstījos uz 
ainām no Zvaigžņu kari: Situ atriebība. 


J: Tantive IV modeļa LEGO klucīšu versija nāca 
klajā 2001. gadā ar nosaukumu Rebel Blockade 
Runner un atkārtoti arī 2009. gadā, kad to 
papildināja dažādas minifigūras. Ar ko unikāls ir 
tieši šis izdevums? 
A: Strādājot pie šī komplekta izveides, mūsu 
mērķis bija sniegt bērniem plašu un aizraujošu 
rotaļu daudzveidību, ietverot dažādas spēļu 
funkcijas un daudzpusīgu kuģa interjeru, kā arī 
veidot to kā pievilcīgu kolekcijas modeli. Modelī ir 
iekļauti tādi jauni elementi kā ietilpīgas kabīnes, 
atsperes mehānisma šaujamieroči, kā arī 
rokturis, kas kosmosa kuģa pārnēsāšanu padara 
krietni ērtāku, tāpēc uzskatu, ka mums ir izdevies 
sasniegt abus sākotnēji izvirzītos mērķus. 


J: Vai, uzsākot dizaina procesu, tev jau ir 
padomā nepieciešamo klucīšu skaits? Vai arī 
klucīšu skaitu nosaka citi faktori? 
A: Lielākoties modeļa dizaina izstrādes laikā 
mēs nekoncentrējamies uz klucīšu skaitu. Mūsu 
uzdevums ir izveidot modeli, kura izmērs atbilst 
attiecīgajai cenu kategorijai, bet tajā pašā laikā 
ietver arī konkrētajam modelim noteiktās rotaļu 
iespējas. Tāpēc klucīšu skaits galvenokārt izriet 
no iepriekš minētajiem apsvērumiem. 


Cēzars Karvalhosa Soaress 
(César Carvalhosa Soares) 


J: Tantive IV™ modelim ir milzīgs dzinēja 
bloks. Tas noteikti bija grūts uzdevums, 
veidojot LEGO® versiju, jo īpaši ņemot vērā 
kuģa iegareno formu. Kādas metodes tika 
izmantotas, lai nodrošinātu, ka modelis ar tik 
masīvu dzinēja bloku būtu pietiekami izturīgs? 
A Tas bija grūti, jā. Panākt dzinēja bloka izturību 
bija liels izaicinājums. Izveidoju ļoti spēcīgu LEGO 
Technic rāmi, kas stiepjas no kuģa priekšpuses 
līdz pat tā galam. Aizmugurē rāmis paplašinās 
uz sāniem, veidojot taisnu virsmu T veida formā. 
Katrs no 11 dzinējiem ir atsevišķi piestiprināts 
pie rāmja, izmantojot LEGO Technic stiprinājuma 
elementus. 


J: Vai ir kādas modeļa iezīmes, par kurām tu kā 
dizainers esi īpaši gandarīts? Un kādas grūtības 
tās sagādāja? 
A: Ļoti lepojos, ka izdevās iekļaut rokturi. Nav 
viegli pacelt un pārnēsāt tik masīvu savdabīgas 
formas kosmosa kuģi. Tāpēc arī lēmums 
par roktura iestrādi tika pieņemts jau pašā 
dizaina procesa sākumā. Protams, šis bija 
liels izaicinājums, jo rokturim ir jābūt stingri 
piestiprinātam. Turklāt tā novietojumam ir 
jābūt stratēģiski precīzam, lai pacelšanas laikā 
izlīdzinātu modeļa svaru. Kuģa radara šķīvis galu 
galā izrādījās vispiemērotākā vieta šim nolūkam, 
tāpēc arī nolēmu iestrādāt rokturi tieši tur. 


J: Īsts kolekcionārs šo Tantive IV modeļa 
izdevumu, iespējams, savā kolekcijā izstādīs 
neatvērtā veidā. Ja tu nebūtu dizainers, vai 
spētu pretoties kārdinājumam, nekad neatverot 
šo kasti? 
A: Nē, nespētu gan, taču saprotu arī tos 
kolekcionārus, kas šos jaunos LEGO Star Wars 
modeļus vēlas apbrīnot neskartā veidā. Manuprāt, 
LEGO komplekti ir rotaļlietas. Un ar rotaļlietām 
ir jāspēlējas. Turklāt šis modelis galvenokārt ir 
veidots kā rotaļu komplekts, tam ir daudz foršu 
funkciju un minifigūru, kas ikvienam ļauj izdzīvot 
no jauna leģendārās filmu ainas. 


IEPAZĪSTIETIES AR 
GRAFISKO DIZAINERU 


Medisons O’Nīls 
(Madison O’Neil) 


J: LEGO® minifigūru dizaina izstrāde īpašam 
izdevumam ir ne vien lieliska iespēja, bet arī 
nopietns pārbaudījums. Kas ir pirmais, pie kā 
ķeries klāt? 
A: Pirmais solis dizaina procesa sākumā 
grafiskajam dizaineram galvenokārt ir 
atsauces attēlu iegūšana. Šajā gadījumā tas 
bija ļoti vienkārši. Parasti es noskatos filmu 
un veicu ekrānuzņēmumus. Daudzi no tēliem ir 
izmantoti iepriekšējos LEGO komplektos, jo īpaši 
Tantive IV™, kas klajā nāca pirms 10 gadiem — 
2009. gadā. Aplūkoju, kā iepriekš tika veidoti tādi 
varoņi kā kapteinis Antilles, un aktualizēju to 
dizainu ar jauniem elementiem. 


J: Ņemot vērā, ka komplektā ir iekļauts tik liels 
minifigūru skaits, vai tu strādā ar visiem tēliem 
vienlaikus vai ar katru atsevišķi? 
A: Līdzko tiek noteikts, kuri ir vissvarīgākie tēli, 
ko iekļaut modeļa komplektā, es koncentrējos 
uz katru minifigūru atsevišķi. Ir gadījumi, kad 
atsevišķi grafiskie elementi ir kopīgi vairākiem 
tēliem. Piemēram, Rebel Fleet Trooper un 
kapteinim Antilles ir vienāda veida bruņucepures, 
tāpēc bija būtiski, lai tām būtu vienādas 
siksniņas. 


J: Rēķinot no sākuma līdz beigām, cik ilgs bija 
dizaina process? Un kas prasīja visvairāk laika? 
A: Darbs līdz pilnībā izstrādātam dizainam sastāv 
no vairākiem posmiem. Aplūkosim, piemēram, Bail 
Organa minifigūras izstrādes procesu. Vispirms 
viņa dizains bija jāizstrādā digitālā formātā. 


Nākamajā posmā, uzklausot ieteikumus no citiem 
LEGO grafiskajiem dizaineriem, tika izvērtēts 
viņa stils un ražošanas prasības. Pēc tam kopā 
ar pārējo komplektā iekļauto minifigūru dizaina 
projektiem tas tika iesniegts apstiprinājuma 
saņemšanai no Lucasfilm. 


Sākotnējā Bail versija bija veidota, balstoties 
uz dizainu, kas redzams filmā Situ atriebība, 
taču vēlāk pēc apspriedes ar Lucasfilm kopīgi 
nolēmām, ka vienota stāsta izveidei viņa tēlam 
labāk piestāvētu Rogue One ietērps. Tāpēc, lai 
nonāktu līdz pašreizējam dizainam, iepriekš 
aprakstīto procesu nācās atkārtot. Līdzko tika 
saņemts Lucasfilm apstiprinājums, izveidojām 
katra jaunā elementa paraugus, un viņa 
minifigūra bija gatava! Katram modelim šis 
process ir atšķirīgs, un gala dizaina izstrāde var 
aizņemt vairākus mēnešus. 


J: Zvaigžņu karu personāži ir rūpīgi izstrādāti. 
Kā tev izdodas ietilpināt viņu lielās personības 
šajās mazajās minifigūrās? 
A: Manuprāt, visefektīvākais veids, kā atspoguļot 
minifigūras personību, ir ar sejas izteiksmju 
palīdzību. Minifigūras galvas priekšpusē mēs 
parasti veidojam tēlu ar mazliet neitrālu sejas 
izteiksmi, vieglu smaidu vai mazliet sarauktu 
grimasi, atkarībā no paša tēla. Galvas aizmugurē 
veidojam tādu izteiksmi, kas atainotu citu šī tēla 
personības šķautni vai stāsta aspektu. Piemēram, 
šausmas, kas redzamas kapteiņa Antilles sejā, 
kad Darth Vader™ grasās to nožņaugt. 


J: Vai, pētot minifigūru atsauces attēlus, 
esi kādreiz atklājis ko jaunu par kādu no 
personāžiem? 
A: Regulāri atklāju jaunus, smalkus aspektus, 
ko iepriekš filmas laikā nekad nebiju pamanījis. 
Strādājot pie šī modeļa, atklāju, ka Bail Organa 
jostas sprādzei ir unikāla simbola gravējums, kā 
arī rūpīgāk aplūkoju koda cilindrus, ko viņš nēsā 
uz krūtīm. 


J: Kas, tavuprāt, padara šo izdevumu īpašu? 
A: Šogad LEGO® Star Wars sērija atzīmē 20. 
gadadienu. Ir apritējuši 10 gadi, kopš tika veidota 
iepriekšējā Tantive IV™ modeļa LEGO versija. Šajā 


modelī ir ietverti 2009. gada komplektā iekļautie 
personāži, kam šogad pievienojas arī Bail Organa, 
kurš vēl nekad iepriekš nav veidots kā minifigūra. 
Ir atjaunināts visu personāžu dizains, un 
princeses Leia™ ietērpu papildina svārki. 


J: Kādas izjūtas pārņem, redzot, kā tavas idejas 
īstenojas dzīvē? 
A: Pirms pievienojos LEGO Star Wars komandai, 
biju aizrautīgs fans, tāpēc sajūtas, atrodoties šī 
procesa otrā pusē, ir neticamas. Vispatīkamākie 
ir brīži, kad dzirdu, ka draugi, ģimenes locekļi vai 
viņu bērni ir sajūsmā par modeli, kura izveidē 
esmu piedalījies. 


LEGO and the LEGO logo are trademarks of the LEGO Group. ©2019 The LEGO Group. 
© & TM Lucasfilm Ltd. 


